امریکانین سوریه عذره خصوصی نماینده‌سی جیمز جفری تورکیه-‌نین تهلوکه‌سیزلیکله باغلی جدی ناراحات‌لیغی اولدوغونو بیلدیردی.
جفری تورکیه-امریکا ایش شوراسی (TAİK) ایله امریکا-تورکیه شوراسی (ATC) طرفیندن بو ایل سایجا 37-جی دفعه تشکیل ائدیلن ایللیک بیرگه کنفرانسدا ائتدیگی چیخیشدا تورکیه و امریکانین کئچمیشده و حاضردا چوخ اهمیت‌لی ژئو استراتژی طرفداش‌لیغی اولدوغونو سؤیله‌دی.
سوریه-ده کی بحرانین چوخ مرکب اولدوغونو وورغولایان جفری اؤلکه‌سی‌نین سوریه-ده کی میسیاسینی یئرینه یئتیرمه‌سی باخیمیندان تورکیه-‌نین داشیدیغی اهمیته ایشاره ائتدی.
جیمز جفری سوریه-ده کی سیاسی پروسه اوچون آتیلماسی واجیب اولان آددیم‌لار اولدوغونو بیل‌دیره‌رک، "اسد رژیمی شیمیایی و نوکلئر سلاح‌لاردان ال چکمه‌لی‌دیر. سوریه تروریست لر اوچون سیغینا‌جاق بیر یئر اولماما‌لی و بورا‌داکی ایران‌لی‌لار ائولرینه قاییتما‌لی‌دیر" دئیه قئید ائتدی.
تورکیه ایله هله باره‌سینده تام راضی‌لیق الده ائدیله بیلمه‌ین تهلوکه‌سیز بؤلگه‌یه دایر فعالیت‌لرین داوام ائتدیگینی بیلدیرن جفری "تورکیه-‌نین تهلوکه‌سیزلیکله علاقه‌دار جدی ناراحات‌لیغی وار. امریکا تورکیه-‌نین بیزیم داعش علیهینه بیرلیکده دؤیوشدوگوموز اینسان‌لارلا (ی.پ.گ/پ.کا.کا) علاقه‌لی ناراحات‌لیغینی باشا دوشور. تورکیه ایله ی.پ.گ-نین یئر آلمایاجاغی تهلوکه‌سیز بیر بؤلگه یارادیلماسی مسئله سینده فعالیت‌لریمیزی داوام ائتدیریریک"-دئیه وورغولادی.
